कार्यालय संवाददाता पटना। चुनाव को ध्यान में रखते हुए केन्द्रीय माध्यमिक शिक्षा बोर्ड ने 12वीं की परीक्षा की कई तिथियों में बदलाव कर दिया है। गुरुवार को दिल्ली कार्यालय में बोर्ड अधिकारी और परीक्षा समिति के सदस्यों की बैठक में निर्णय लिया गया कि नौ अप्रैल को होने वाली उर्दू की परीक्षा 25 अप्रैल को, 10 को होने वाली सोशियोलॉजी और ग्राफिक की परीक्षा 21 अप्रैल को, 12 को होने वाली फिलॉसफी की परीक्षा 19 अप्रैल व 17 को होने वाली पेंटिंग की परीक्षा 22 अप्रैल को होगी।